ΚΑΝΟΝΙΣΜΟΣ ( ΕΟΚ ) αριθ . 360/91 ΤΗΣ ΕΠΙΤΡΟΠΗΣ της 14ης Φεβρουαρίου 1991 που διορθώνει τον κανονισμό ( ΕΟΚ ) αριθ . 3484/90 που καθορίζει τα εξισωτικά ποσά προσχωρήσεως στον τομέα του ελαιόλαδου για την περίοδο 1990/91 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό ( ΕΟΚ ) αριθ . 473/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχωρήσεως στον τομέα του ελαιόλαδου ( 1 ), και ιδίως το άρθρο 7 παράγραφος 3, Εκτιμώντας : ότι ο κανονισμός ( ΕΟΚ ) αριθ . 3484/90 της Επιτροπής ( 2 ) καθορίζει τα εξισωτικά ποσά προσχωρήσεως στον τομέα του ελαιόλαδου για την περίοδο 1990/91 - ότι μια επαλήθευση απέδειξε ότι ένα σφάλμα υπεισήλθε στο παράρτημα του κανονισμού ( ΕΟΚ ) αριθ . 3484/90 - ότι θα πρέπει, συνεπώς, να διορθωθεί ο εν λόγω κανονισμός, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Το παράρτημα Ι του κανονισμού ( ΕΟΚ ) αριθ . 3484/90 αντικαθίσταται από το παράρτημα του παρόντος κανονισμού . Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Εφαρμόζεται από την 1η Δεκεμβρίου 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 14 Φεβρουαρίου 1991 .

[Source: multi_eurlex | Tokens: 1293]